Parroquia

La parroquia, tamién llamada antiguamente collación, ye n'Asturies la división alministrativa tradicional inmediatamente inferior al conceyu.

L'Estatutu d'autonomía del Principáu d'Asturies recóyelo asina nel so artículu sestu. Nél prevé la reconocencia de la personalidá xurídica de les parroquies rurales como forma tradicional de convivencia y asentamientu de la población asturiana.

En desenrollu de dichu artículu, díctase la Llei 11/1986, de 20 de payares, pola que se reconoz tala personalidá xurídica y que prevé nel so articuláu aspectos tan importantes como’l procedimientu de reconocencia, les competencies de la parroquia rural, el réxime orgánicu y funcional de les mesmes y los recursos de les parroquies.

Les 857 parroquies d'Asturies tamién tienen una instancia inferior: los barrios. N'Asturies nun tienen por qué coincidir cola parroquia eclesiástica, magar que xeneralmente sí coincidan.
 Otres rexones del mundu onde les parroquies son unidaes alministratives 

En Galicia, tradicionalmente y d'alcuerdu col so estatutu d'autonomía, la parroquia ye una institución asemeyada a l'asturiana. 

N'Andorra les parroquies son les unidaes alministratives nes que ta dividíu'l país.

Otros países con una alministración asemeyada basada na parroquia:

 Antigua y Barbuda
 Barbados
 Bermudes
 Canadá
 Dominica
 Inglaterra
 Granada
 Guérnesei
 Xamaica
 Xerséi
 Louisiana, una parroquia ye'l nome que recibe'l condáu del restu'l país.
 Montserrat
 Nueva Gales del Sur
 Portugal, llamaes freguesias.
 Saint Kitts y Nevis
 San Vicente y Les Granadines
 Gales 

 Referencies 

 Enllaces esternos 

Categoría:Xeografía
Categoría:Instituciones d'Asturies
Categoría:Derechu d'Asturies